בס"ד

**תיקון חטא המרגלים**

הנחייה לעבודה קבוצתית- הערכה חלופית:

לפניך שתי אפשרויות לעבודה יצירתית בנושא:

**1.ראיון**

בחרי אישיות (איש או אישה) שמסרה נפשה על ארץ ישראל או עוסקת בשבח הארץ. (חקלאי/ממקימי ישוב/פעיל עליה/פעיל בארגון צעדות או מחאות וכדומה.)

ערכי ראיון שכולל שאלות משמעותיות על פועלו החשוב למען ארץ ישראל. הראיון חייב לכלול התייחסות לנושאים הבאים:

* הרקע שלו, מה הניע אותו לפעול.
* קשיים ואתגרים בדרך להגשמת פועלו/ חלום חייו.
* חויה מיוחדת שנחרטה בו.
* ה'אני מאמין' שלו- מסר חשוב שרוצה להעביר.
* הדבר שעשה והוא מלא בסיפוק ושמחה על כך.
* חיבור של הקבוצה לנושא הראיון באמירה אישית משלכן.

יש להגיש את תמצית הראיון בכתב וכן צילום מלא של הראיון באופן שניתן יהיה לצפות בו בכיתה.

את הראיון ניתן לעשות בקבוצות של ארבע בנות.

**2.הכנת מצגת העוסקת בשבח הארץ-**

במצגת יופיעו קטעי קריאה ותכנים מתאימים, תמונות, שירים וכדומה.

כל קטעי התוכן והמדיה צריכים להיות בשבח הארץ.

המצגת צריכה לכלול אמירה אישית שלכן על נושא המצגת וכן הסבר למה בחרתן להביא דוקא קטעי תוכן/ מדיה אלו.

המצגת צריכה לכלול לפחות שלושה קטעי תוכן ושני קטעי מדיה.

את המצגת ניתן לעשות בזוגות.

**מחוון להערכה חלופית בנושא חטא המרגלים:**

מטלה יצירתית (ראיון/ מצגת) – סה"כ 40 נקודות על פי הפירוט הבא:

*ראיון:*

מופיעים כל חלקי התוכן המתבקשים (הנקודות המשמעותיות בראיון) - 25 נקודות

הצילום ברור ומובן – 5 נקודות

תמצית הראיון מוגשת מודפסת ובצורה אסטטית -5 נקודות

ניכר מהראיון שנעשה חיבור אישי בין הקבוצה לבין הנושא והמרואיין אותו ראיינו- 5 נקודות

*מצגת:*

מופיעים שלושה קטעי תוכן ושני קטעי מדיה שונים בשבח הארץ – 25 נקודות

מובן מהמצגת ההקשר של כל הקטעים לנושא הנלמד- 5 נקודות

ישנה אמירה אישית של מחברות המצגת- 5 נקודות

המצגת מוגשת בצורה יפה ואסטטית- 5 נקודות

*מאמר-*

תשובות מלאות ומוסברות על כל השאלות הנלוות למאמר- 30 נקודות.

*יום שיא-*

הגשת המטלה בסוף יום השיא - 30 נקודות.

את השאלות על המאמר והעבודה היצירתית יש להגיש עד ליום חמישי יט' טבת.

בהצלחה רבה!